ตอนนี้ประจำเดือนขาดไปประมาณ10วันแล้วค่ะ (ไม่ได้ตั้งครรภ์) อยากถามคุณว่าหนูสามารถทานยาคุมกำเนิดที่มี gestodene 0.075 + Ee 0.03 เพื่อเป็นการปรับฮอร์โมนให้เมนส์มาได้มั้ยคะ พอดีที่บ้านมีอยู่ค่ะ หรือใช้ไม่ได้คะ ปล.ก่อนหน้านี้เมื่อปีก่อนหนูเคยมีปัญหาประจำเดือนมาไม่หยุด20กว่าวัน ให้ยาปรับฮอร์โมนมากินจนอาการหายไป แต่หนูไม่แน่ใจว่าเป็นยาตัวไหน จนมาตอนนี้หนูมีปัญหาประจำเดือนไม่มาอีก อาการแบบนี้เสี่ยงเป็นโรคอะไรได้บ้างคะ ขอบพระล่วงหน้าสำหรับคำตอบค่ะ
สวัสดีค่ะ ประจำเดือนที่ไม่มาหรือมาช้ากว่า 35 วัน ถือว่าช้าผิดปกติ อาจจะมีสาเหตุได้หลายอย่างเช่น การตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวล ซึ่งควรจะตรวจหาสาเหตุให้แน่ชัดและรักษาตามสาเหตุนั้นๆสาเหตุส่วนใหญ่ถ้าไม่ได้ตั้งครรภ์ อาจเกิดจากฮอร์โมนรังไข่่ไม่สมดุล หรือมีถุงน้ำหลายใบในรังไข่ การรักษาอาจใช้ยาคุมกำเนิดเพื่อช่วยปรับสมดุลฮอร์โมนให้มีการตกไข่และให้รอบเดือนกลับมาตามปกติซึ่งยาที่กล่าวมาเป็นยากลุ่มฮอร์โมนรวมที่สามารถใช้ได้หากเป็นความผิดปกติของฮอร์โมนในรังไข่จริง แต่ควรใช้ภายใต้การดูแลของแพทย์เพื่อปรับยาตามอาการ และติดตามผลการรักษาในระยะยาวต่อไป เพราะการใช้ฮอร์โมนก็ไม่ควรใชต่อเนื่องระยะยาวหรือใช้ไปตลอด